ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Mária
Priezvisko:			Šišková   	        Titul: MUDr.
Funkcia:			komisárka dopingovej kontroly ADA SR
Znalosť jazykov:		anglicky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno: 				Ľubomír
Priezvisko:			Gulán 	                    Titul: MUDr.
Funkcia:			komisár dopingovej kontroly ADA SR
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:			          Ruská Republika
Mesto:			          Moskva
Termín:		          19. – 21. august 2013
    Prijímajúca organizácia :    Organizing Committee of XXII Olympic Winter Games and XI Paralympic Winter Games of 2014 in Sochi
    Adresa:	Bolshaya Ordynka street 40/3
                                                            Moscow 119017
                                                            Russia

	Účel cesty:	Doping Control Officer (ďalej len DCO) 
		Sochi 2014 Selection Seminar						
    Spôsob financovania:           ZPC bola financovaná z rozpočtu Antidopingovej agentúry SR (letenka, ubytovanie a ostatné cestovné výdaje)

3.	RÁMCOVÝ PROGRAM POBYTU

Dátum / čas:		            20. august 2013 -10:00 – 17:00 hod. , 
                                                 21. august 2013- 10:00- 14:00
Navštívená organizácia:	Sochi Organizing Committee for the 2014 
                                                 Olympic and Paralympic Winter Games
Kontaktované osoby:		medzinárodní DCOs, organizačný tím Sochi 2014

4.	PRIEBEH SEMINÁRA

Zahraničná  pracovná cesta  sa  uskutočnila na základe kooperácie organizačnej komisie Olympijských hier Sochi 2014 a národných antidopingových organizácií s cieľom výberu komisárov na Olympijské hry Sochi 2014.

AD - 01	ÚVOD A SÚHRNNÁ AKTUALIZÁCIA                        	                / 20.8.2013 /
Pracovné zasadnutie otvorili a viedli zástupcovia Sochi 2014 Organizing Committee:     p. Slautin Aleksey, p. Gulyaeva Olga a p. Ryabova Svetlana. Selection Seminar sa konal za účasti 25 DCOs z Ruska, Korei, UK, Litvy, Poľska, Slovenska, Estónska, Slovinska, Arménska    a Srbska. 

AD - 02	PRACOVNÝ PROGRAM STRETNUTIA /deň 1./                             / 20.8. 2013 /
Hlavnou témou a cieľom stretnutia bolo oboznámenie DCOs so základnými faktami             a získať základné poznatky súvisiace s dopingovou kontrolou počas zimných Olympijských Hier v Sochi v roku 2014. Pracovný program pokračoval v nasledovných bodoch:

1.	Predstavenie organizačného tímu Sochi 2014: p. Slautin Aleksey- Senior Manager of the Department for Medical Services and Doping Control of the Organizing Committee Sochi 2014, p. Gulyaeva Olga, p. Ryabova Svetlana  

2.	Video prezentácia Sochi 2014
Coastal cluster 
    «Fisht» Olympic Stadium
    «Bolshoy» Ice Dome
    «Shayba» Arena
    «Ice Cube» Curling center
    «Iceberg» Skating Palace
    «Adler Arena»

Mountain cluster  / vlakové spojenie medzi strediskami (48 km)/
    «Laura» Cross-country Ski & Biathlon Center
    «Rosa Khutor» Alpine Center
    «RusSki Gorki» Jumping Center
    «Sanki» Sliding Center
    «Rosa Khutor» Extreme Park
3.	Prezentácia Dopingovej Kontroly

- 13 staníc dopingovej kontroly
- 180 dopingových komisárov
- 2500 odberov,  pre- a post- competition testing
- 50 áut k dispozícii pre DCS, 2x denne odvoz vzoriek na analýzu do laboratória
- údaje vrátane laboratórnych výsledkov budú každodenne aktualizované cez ADAMS
- zloženie tímu stanice dopingovej kontroly (Doping Control Station, ďalej len DCS):
-	DCS Manager 
-	DCO 1 (1 žena/muž)
-	DCO 2 (1 žena/muž)
-	Blood Collection Officer  
-	Chaperone Team Coordinator
-    Reception Chaperone 2
-	Escorting Chaperone

4.	 Nácvik vypĺňania formulárov dopingovej kontroly

Formulár dopingovej kontroly:
	Princípy    -   formulár je rozdelený do 4 odsekov podľa časovej postupnosti (notification, arrival, information for analysis, confirmation)
-   kombinácia notifikácie a odberu vzorky na jednom formulári, na strane notifikácie je kompletné poučenie športovca, formuláre sú dvojjazyčné (anglicky/francúzsky), pre paraolympiádu budú anglicko-ruské
-	spojenie odberu moču a krvi na jednom formulári, pri odbere krvi sa vypisuje aj „Biological Passport Supplementary Report“
-	 pre laboratórium sú 2 samostatné kópie (jedna pre krv, druhá pre moč), nie je kópia pre analýzu B vzoriek
-	pri odbere moču sa neudáva množstvo, ak je viac ako 90 ml, špecifická hustota sa bude robiť fotometricky, zapisuje sa čas zapečatenia, nie odberu (24-hodinový formát)
-	parciálne vzorky majú 2 políčka s množstvom, časom a kódom pečate, pri viacerých opakovaniach odberu je nutné pripojiť „Supplementary report“
-	TUE sa zapisuje do kolonky „Athlete’s comments“
-	všetky čísla vzoriek budú samolepky aj s čiarovým kódom
-	všetky údaje vrátane liekov do formulára vpisuje DCO, v prípade zapísania športovcom alebo jeho lekárom to treba uviesť do kolonky „Comments“
-	pre málo miesta pre poznámky pripájať dodatkové formuláre- „Supplementary report“
-	formulár je 6 stranový (biely originál – IOC, zelená kópia – WADA, žltá kópia – laboratórium moč, ružová – laboratórium krv,  sivomodrá – športovec, sivomodrá – športovec notifikácia.

Ciele   -   Zrýchlenie procesu písania a ukončenia dopingovej kontroly
-	Zredukovanie duplicitných a nepodstatných údajov
-	Zredukovanie chýb

Notifikácia:   
-  športovca privedú do DCS Chaperoni
-	Športovec sa identifikuje počas finálnej pozície a preverí sa akreditáciou, ktorá je jeho identifikačným dokladom počas celých olympijských hier
-	Čas vypísania notifikácie musí byť zaznamenaný do formulára
-	DCO skontroluje pri príchode všetky údaje, v prípade chýb napíše nový protokol a až potom môže chaperon opustiť DCS

5.	Sochi 2014 video z priebehu dopingovej kontroly

6.	Podpis zmluvy o spolupráci „Foreign Volunteer Agreement“

7.	Tréning procedúry dopingovej kontroly krok za krokom, 

Podľa usmernenia organizátorov a zástupcov Ruskej antidopingovej agentúry (RUSADA) sme boli postupne losovaní a simulovali sme priebeh dopingovej kontroly vo dvojiciach pod kontrolou zástupcov z RUSADA.

AD - 03	PRACOVNÝ PROGRAM STRETNUTIA /deň 2./                             / 21.8.2013/

Pracovný program pokračoval v nasledovných bodoch:

1.	Sochi 2014 video z priebehu dopingovej kontroly- opakovanie

2.	Prezentácia základných legislatívnych noriem a postupov podľa WADA a IOC

3.	Nácvik neštandardných situácií počas dopingovej kontroly

4.	Diskusia, otvorené otázky

5.	Písomný test

Absolvovali sme písomný „Multiple choice“ test s 50 otázkami, podľa ktorého výsledku by malo byť rozhodnuté, ktorí z komisárov dopingovej kontroly budú prizvaní k spolupráci pri zabezpečovaní dopingovej kontroly počas zimných olympijských hier. Výsledky testu budú oznámené najnsekôr do 10. septembra 2013.

6.  Uzatvárajúca reč

Dvojdňový Selection Seminár ukončil  p. Slautin Aleksey, poďakoval sa nám za účasť a vyslovil nádej stretnutia na olympiáde. 

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

Zo seminára vyplynuli pre národnú antidopingovú organizáciu dôležité praktické poznatky, ktoré budú postupne prenášané do práce agentúry, najmä:

-	striktné dodržiavanie postupu pri výkone dopingovej kontroly
-	postup pri výkone odberu krvi a moču športovcovi pre účel dopingovej kontroly
-	nová štruktúra formulárov dopingovej kontroly
-	špecifikácie výzvy športovca na dopingovú kontrolu na rôznych druhoch športovísk

6.	ZOZNAM OBDRŽANEJ DOKUMENTÁCIE

1/ 
Doping Control Form

2/ 
Supplementary Report

3/
Doping Control Station entry/exit log

4/
Athlete Selection form

5/
Chain of Custody

6/
Unavailable Athlete Report

7/
Station Manager Report

8/
Transportation Log

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.

7.	PRÍNOS 

Poznatky z prezentácií a pracovných stretnutí odborne zameraných skupín predstavujú progresívnu a vysoko efektívnu koordinačnú, informačnú a dokumentačnú bázu pre rozvoj vzdelávacieho a antidopingového programu v krajinách po celom svete. Predmetná komunikácia a poznatky sú priebežne uplatňované v rámci Národného antidopingového programu a využité v bezprostrednej riadiacej praxi, v legislatívnom procese, v antidopingovej regulácii, v domácej a medzinárodnej spolupráci, ako aj pri zverejňovaní a popularizácií antidopingových opatrení. Zahraničná pracovná cesta a následné aktivity viažúce sa na konanie OH 2014 sú príspevkom a podielom SR k napĺňaniu záväzkov medzinárodnej spolupráce v oblasti antidopingu vo vzťahu k MOV a WADA. 

8.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu a programu medzinárodnej spolupráce. 

Súhlasíme so zverejnením správy na internete, publikovanie na webových stránkach Ministerstva školstva, vedy, výskumu a športu SR a Antidopingovej agentúry SR.

Bratislava, 3. september 2013

Vypracovali: 	Ľubomír Gulán, Mária Šišková 

	Schválil:	Miroslav MOTYČÍK